b'\n_START_ARTICLE_\nDarja Zavir\xc5\xa1ek\n_START_SECTION_\n\xc5\xbdivljenje in delo\n_START_PARAGRAPH_\nDarja Zavir\xc5\xa1ek je leta 1987 diplomirala na ljubljanski FSPN in prav tam 1991 magistrirala ter 1994 tudi doktorirala. Leta 1987 se je zaposlila na FSD v Ljubljani, in bila 2001 izvoljena za izredno in kasneje za redno profesorico. Deluje tudi na In\xc5\xa1titutu za kriminologijo ljubljanske PF. Raziskovalno in pedago\xc5\xa1ko se ukvarja s socialno antropologijo, socialnim delom ter zgodovino \xc5\xbeenske emancipacije. Objavlja v doma\xc4\x8dem in tujem strokovnem in znanstvenem tisku. Napisala je ve\xc4\x8d knjig, med drugim tudi: \xc5\xbdenske in du\xc5\xa1evno zdravje (COBISS) Hendikep in kulturna travma (COBISS). Kot gostujo\xc4\x8da profesorica je predavala tudi na ve\xc4\x8d tujih univerzah (Kijev, Budimpe\xc5\xa1ta, Maastricht).'